Kapor obyčajný

Kapor obyčajný alebo kapor sazan (divoká forma) () je  ryba z čeľade kaprovité (). Je najväčšou kaprovitou rybou na Slovensku.

 Rozšírenie 
Jeho pôvodný areál rozšírenia zahŕňal povodia Čierneho mora, Kaspického mora a Aralského jazera. Introdukovaný bol do celého sveta. Ako rybničnú rybu ho chovali aj starí Rimania. V súčasnosti sa chová ako potrava alebo na športový rybolov.

 Stavba tela 

Základné časti sú hlava, trup, chvost. Na hlave má oči, ústa, hmatové fúzy, chuťové a čuchové jamky. Bočná čiara vníma nárazy vĺn, tlaku a smer vody. Dýchanie prebieha žiabrami, chránia ich žiabrové viečka. Telo má pokryté šupinami, vďaka ktorým sa určuje vek ryby.

Divá forma kapra má pretiahnuté, bočne trochu sploštené telo. Rybničná forma má trup vyšší. Ústa sú koncové, vysunutelné, na hornom pysku sú štyri fúziky (dva dlhšie a dva kratšie). Ošupenie kapra je pre každú formu iné, zvlášť charakteristické: šupinaté kapry sú po celom tele pokryté šupinami, riadkové kapry (pološupinaté) majú šupiny, ktoré sa tiahnu od hlavy cez stred tela ku chvostovej plutve. Zrkadlové kapry majú šupiny okolo plutiev, najmä chrbtovej. Kapor lysec (hladký) je takmer hladký. Občas sa objavia šupiny pri prsných plutvách a bruchu. V rámci týchto foriem môžu byť tzv. širokochrbtové alebo vysokochrbtové typy kapra.

Sliz na pokožke a šupinách znižuje trenie pri pohybe vo vode. Na hlave má hmatové fúziky, pretože očami vie rozlišovať len svetlo a tmu (ako väčšina rýb). Bočnou čiarou vníma nárazy vín, tlak vody a smer prúdenia vody.

 Plutvy 
nepárne 
chvostová (umožňuje pohyb) 
análna
chrbtová
párne
brušné
prsné 

 Spôsob života kapra 
Obľubuje teplé a hlboké tečúce vody a nie je náročný na kyslík alebo znečistenie. V mladosti požiera planktón a bentos.

 Rozmnožovanie 
Neresením v máji až júli. Samička v plytkej vode lepí ikry (vajíčka) na rastliny a samček vypúšťa mlieč (spermie). Ikry neochraňuje. Po oplodnení sa vyliahne malá rybka – plôdik. 

Samce sú pohlavne dospelé asi od 3 a samice od 4 rokov (podľa lokality). Dožiť sa môže aj 50 rokov a neresí sa každý rok.

 Ochrana 
Divoká forma je na Slovensku zákonom chránená.vyhláška 158/2014 Z.z.

 Referencie 

 Iné projekty 

Kategória:Sladkovodné ryby
Kategória:Kaprovité
Kategória:Mihule a ryby na Slovensku
Kategória:Zraniteľné druhy
Kategória:Zákonom chránené živočíchy na Slovensku